**Naziv i adresa ustanove**

**Program obrazovanja**

**za stjecanje mikrokvalifikacije**

**šišanje pasa**

**Mjesto, datum**

1. **OPĆI DIO**

|  |
| --- |
| **OPĆE INFORMACIJE O PROGRAMU OBRAZOVANJA** **ZA STJECANJE MIKROKVALIFIKACIJE** |
| **Sektor**  | Poljoprivreda, prehrana i veterina |
| **Naziv programa** | Program obrazovanja za stjecanje mikrokvalifikacije šišanje pasa |
| **Vrsta programa** | usavršavanje |
| **Predlagatelj** | **Naziv ustanove** |  |
| **Adresa** |  |
| **Razina kvalifikacije/skupa/ova ishoda učenja prema HKO-u** | SIU 1: Anatomija i fiziologija pasa (razina 6)SIU 2:Tehnike pristupa i obuzdavanja pasa (razina 5)SIU 3: Uređivanje i stiliziranje različitih pasmina pasa (razina 4) |
| **Obujam u bodovima (CSVET)** | SIU 1: Anatomija i fiziologija pasa (3 CSVET)SIU 2: Tehnike pristupa i obuzdavanja pasa (2 CSVET)SIU 3: Uređivanje i stiliziranje različitih pasmina pasa (4 CSVET) |
| **Dokumenti na temelju kojih je izrađen program obrazovanja za stjecanje kvalifikacija/skupova ishoda učenja (mikrokvalifikacija)**  |
| **Popis standarda zanimanja / skupova kompetencija**  | **Popis standarda kvalifikacija / skupova ishoda učenja** | **Sektorski kurikulum** |
| **SZ Veterinarski tehničar specijalist / Veterinarska tehničarka specijalistica**<https://hko.srce.hr/registar/standard-zanimanja/detalji/590> SKOMP 2: Priprema i provođenje operativnih poslova više razine složenosti u veterinarstvu<https://hko.srce.hr/registar/skup-kompetencija/detalji/1894>  | **SK Veterinarski specijalist za kozmetiku i njegu kućnih ljubimaca i konja / Veterinarska specijalistica za kozmetiku i njegu kućnih ljubimaca i konja**<https://hko.srce.hr/registar/standard-kvalifikacije/detalji/256>SIU: Anatomija i fiziologija pasa<https://hko.srce.hr/registar/skup-ishoda-ucenja/detalji/7915> SIU: Tehnike pristupa i obuzdavanja pasa, mačaka i drugih kućnih ljubimaca<https://hko.srce.hr/registar/skup-ishoda-ucenja/detalji/7919> SIU: Uređivanje i stiliziranje različitih pasmina pasa<https://hko.srce.hr/registar/skup-ishoda-ucenja/detalji/7924>  |  |
| **Uvjeti za upis u program** | * posjedovanje prethodne kvalifikacije na razini 4.2. HKO-a: veterinarski tehničar / veterinarska tehničarka.
* navršenih 18 godina
 |
| **Uvjeti stjecanja programa (završetka programa)** | * stečenih **9 CSVET** bodova
* uspješna završna provjera stečenih znanja usmenim i/ili pisanim putem, projektnim i problemskim zadatcima temeljem unaprijed određenih kriterija vrednovanja postignuća
* provjera vještina u šišanju pasa na konkretnim radnim zadacima prema propisanim standardima i normativima uz primjenu alata i uređaja na siguran način kao i pravilnu primjenu mjera zaštite na radu i zaštite okoliša te korištenjem osobnih zaštitnih sredstava

O završnoj provjeri vodi se zapisnik i provodi ju tročlano povjerenstvo. Svakom polazniku nakon uspješno završene provjere izdaje se *Uvjerenje o osposobljavanju za stjecanje mikrokvalifikacije šišanje pasa.* |
| **Trajanje i načini izvođenja nastave** | Program obrazovanja za stjecanje mikrokvalifikacije šišanje pasa provodi se redovitom nastavom u trajanju od **225** sati, uz mogućnost izvođenja teorijskog dijela programa na daljinu u stvarnom vremenu (u slučaju da ustanova posjeduje materijalne uvijete za izvođenje online nastave).Ishodi učenja ostvaruju se dijelom vođenim procesom učenja i poučavanja u ustanovi u trajanju od **95** sati, dijelom učenjem temeljenom na radu u trajanju od **100** sati, a dijelom samostalnim aktivnostima polaznika u trajanju od **30** sati.Učenje temeljeno na radu odvija se u specijaliziranom praktikumu ustanove gdje se irješavaju problemske situacije i simulacija stvarnih radnih zadaćai kao i sam radni proces, šišanje pasa na modelima. Polaznici se u okviru učenja temeljenog na radu upućuju u salone za šišanje pasa odnosno kod poslodavaca s kojima ustanova ima potpisan ugovor o suradnji te su ukljućeni u radni proces uz nadzor. |
| **Horizontalna prohodnost**  | */* |
| **Vertikalna prohodnost** | */* |
| **Materijalni uvjeti i okruženje za učenje koji su potrebni za izvedbu programa** | <https://hko.srce.hr/registar/skup-ishoda-ucenja/detalji/7915> <https://hko.srce.hr/registar/skup-ishoda-ucenja/detalji/7919> <https://hko.srce.hr/registar/skup-ishoda-ucenja/detalji/7924> Sukladno članku 22. stavku 1. Zakona o obrazovanju odraslih (Narodne novine br. 144/21), prema kojem je ustanova obvezna voditi brigu o pravima polaznika i pristupnika, postupati etično i na dobrobit polaznika i pristupnika, ustanova je dužna upoznati polaznika sa zdravstvenim zahtjevima potrebnim za stjecanje kvalifikacije. Polaznika se upoznaje sa zdravstvenim zahtjevima potrebnima u procesu stjecanja ishoda učenja, zdravstvenim zaprekama za zanimanje, opisom radnih zadaća, kao i uvjetima rada u zanimanju za koje polaznik upisuje program.Nakon što je polaznik upoznat s navedenim, a u slučaju da zbog specifičnih zdravstvenih zahtjeva ili mogućih zdravstvenih ograničenja dođe do teškoća tijekom obrazovanja, zapošljavanja ili rada, uključujući nemogućnost ili ograničenu mogućnost obrazovanja, zapošljavanja ili obavljanja radnih zadataka, odgovornost preuzima sam polaznik.Neovisno o zdravstvenim specifičnostima polaznika, ustanova je obvezna osigurati jednak pristup obrazovanju svim polaznicima, uz stalno poštivanje prava na zdravlje i sigurnost, osobito tijekom učenja temeljenog na radu. Ustanova i poslodavac kod kojega se odvija učenje temeljeno na radu odgovorni su za osiguravanje uvjeta rada koji ne ugrožavaju zdravlje polaznika.Preporučuje se da polaznik i odgovorna osoba ustanove potpišu izjavu kojom potvrđuju upoznatost s prethodno navedenim informacijama o ukupnim zahtjevima zanimanja iz programa koji polaznik upisuje. Sadržaj izjave određuje sama ustanova, pri čemu forma nije propisana.Podloga za primjenu jedinstvenog popisa zdravstvenih zahtjeva potrebnih za upis u pojedinom zanimanju je dokument objavljen na mrežnim stranicama Ministarstva znanosti, obrazovanja i mladih [*Jedinstveni popis zdravstvenih zahtjeva potrebnih za upis u strukovne kurikule u I. razred srednje škole*](https://mzom.gov.hr/UserDocsImages/dokumenti/Dokumenti-ZakonskiPodzakonski-Akti/Jedinstveni-popis-zdravstvenih-zahtjeva-potrebnih-za-upis-u-strukovne-kurikule-u-I-razred-srednje-skole-2025.pdf), pri čemu posebno ukazujemo na popis zdravstvenih zapreka koje predstavljaju apsolutnu zapreku za pojedino zanimanje.Ujedno napominjemo, ako je za stjecanje kompetencija u okviru pojedinog programa osposobljavanja, usavršavanja ili specijalističkog usavršavanja, zbog specifičnosti radnih zadaća i radnog okruženja, potreban dokaz o procjeni zdravstvenih sposobnosti polaznika te je isto navedeno kao obvezujuće u Jedinstvenom popisu zdravstvenih zahtjeva potrebnih za upis u strukovne kurikule u I. razred srednje škole, polaznik je dužan dostaviti dokaz o zdravstvenoj sposobnosti. |
| **Kompetencije koje se programom stječu**  |
| 1. primijeniti temeljna načela zaštite zdravlja životinja uz osiguranje njihove dobrobiti
2. koristiti zaštitnu opremu i primijeniti propisane sigurnosne mjere u radnom okruženju
3. primijeniti postupke obuzdavanja u skladu sa standardom i dobrobiti životinje
4. primijeniti tehniku obrađivanja i njege krzna, prilagođeno vrsti i pasmini u skladu sa standardom i namjenom
 |
| **Preporučeni načini praćenja kvalitete i uspješnosti izvedbe programa**  | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:* provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške polaznicima izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima
* provodi se istraživanje i anketiranje nastavnika o istim pitanjima navedenim u prethodnoj stavci
* provodi se analiza uspjeha, transparentnosti i objektivnosti provjera i ostvarenosti ishoda učenja
* provodi se analiza materijalnih i kadrovskih uvjeta potrebnih za izvođenje procesa učenja i poučavanja

dobivenim rezultatima anketa dobiva se pregled uspješnosti izvedbe programa, kao i  procjena kvalitete nastavničkog rada ustanove |
| **Datum revizije programa** |  |

1. **MODULI I SKUPOVI ISHODA UČENJA**

|  |  |  |  |  |  |
| --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** |
| **VPUP** | **UTR** | **SAP** | **UKUPNO** |
| **1.** | OSNOVE ANATOMIJE I FIZIOLOGIJE PASA | Anatomija i fiziologija pasa | 4 | 3 | 45 | 10 | 20 | 75 |
| **2.** | TEHNIKE PRISTUPA I OBUZDAVANJA U RADU SA PSIMA | Tehnike pristupa i obuzdavanja pasa | 4 | 2 | 15 | 30 | 5 | 50 |
| **3.** | KOZMETIKA PASA | Uređivanje i stiliziranje različitih pasmina pasa | 4 | 4 | 35 | 60 | 5 | 100 |
|  Ukupno:  | 9 | **95** | **100** | **30** | **225** |

*VPUP – vođeni proces učenja i poučavanja*

*UTR – učenje temeljeno na radu*

*SAP– samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |
| --- | --- |
| **NAZIV MODULA** | **OSNOVE ANATOMIJE I FIZIOLOGIJE PASA** |
| **Šifra modula** |  |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/7915> |
| **Obujam modula (CSVET)** | **3 CSVET** |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 60% (45 sati) | 13% (10 sati) | 27% (20 sati) |
| **Status modula****(obvezni/izborni)** | obvezni |
| **Cilj (opis) modula**  | Cilj modula je stjecanje osnovnih znanja iz anatomije i fiziologije pasa. Polaznici će povezati habitus i mišićnu građu pasa, prezentirati anatomiju šape, ocijeniti anatomsku strukturu zuba i čeljusti, utvrditi razvoj i građu dlake.Polaznici će steći znanja za pravilno tumačenje termoregulacije različitih pasmina pasa i ulogu enzima i hormona u kvaliteti dlačnog pokrova.  |
| **Ključni pojmovi** | *anatomija šape, građa kože i razvoj kožnih žlijezda, kožnih osjetila i taktilnih dlaka, termoregulacija, utjecaj enzima na kvalitetu dlačnog pokrova, anatomska struktura zuba i čeljusti, mehanika žvakanja pojedinih pasmina, habitus životinja ,habitus, anatomija šape, građa kože i dlake, uloga enzima i hormona* |
| **Oblici učenja temeljenog na radu** | Učenje temeljeno na radu provodi se kroz dva oblika:- integrirano u kvalifikaciju kroz rad u stvarnim radnim situacijama i rješavanju problema u školskim specijaliziranim prostorijama (simuliranim uvjetima)- učenje na radnome mjestu (u/na prostorima specijaliziranim za šišanje pasa), kod poslodavaca s kojim ustanova ima potpisan ugovor o poslovnoj suradnji gdje polaznici sudjeluju u radnom procesu u kontroliranim uvjetima uz mentora |
| **Literatura i specifična nastavna sredstva potrebna za realizaciju modula** | * Suzana Milinković Tur, Jasna Aladrović; Vježbe iz fiziologije domaćih životinja I
* Mitin, Vladimir: Fiziologija domaćih životinja, Zagreb, 2004. Školska knjiga
* Veterinarski priručnik, 6. izdanje 2012.
* Krešimir Babić, Ante Hraste: Anatomija i histologija domaćih životinja udžbenik za srednje veterinarske škole, Zagreb, 2006. Školska knjiga
* <http://wwwi.vef.hr/3datlas/index/>
* Popesko P,: 1985.: Anatomski atlas domaćih životinja, Jugoslavenska medicinska naklada, Zagreb
 |

|  |  |
| --- | --- |
| **Skup ishoda učenja iz SK-a, obujam:** | **Anatomija i fiziologija pasa, 3 CSVET** |
| **Ishodi učenja** |
| Usporediti anatomske karakteristike i tjelesnu građu prema spolu i svrsi pojedinih pasmina pasa |
| Povezati habitus životinje i građu mišićnog sustava prema spolu i svrsi pojedinih pasmina pasa |
| Usporediti anatomiju šape različitih pasmina pasa |
| Procijeniti građu kože i razvoj kožnih žlijezda, kožnih osjetila i taktilnih dlaka kod različitih pasmina pasa |
| Utvrditi razvoj i građu dlake te dlačnih folikula kod različitih pasmina pasa |
| Protumačiti mehanizme termoregulacije različitih pasmina pasa. |
| Povezati ulogu enzima i hormona s kvalitetom dlačnog pokrova |
| Ocijeniti anatomsku strukturu zuba i čeljusti te mehaniku žvakanja određene pasmine pasa |
| **Dominantan nastavni sustav i opis načina ostvarivanja SIU** |
| Dominantni nastavni sustav je istraživačka nastava. Nastavnik uz pomoć modela kostiju, audio i video materijala i modela kostura životinja demonstrira regije tijela te odnos anatomije i fiziologije organa i organskih sustava kod pasa te potiče polaznike na samostalno zaključivanje nakon čega polaznici samostalno istražuju anatomske karakteristike različitih pasmina pasai njihova pasminska svojstva s obzirom na anatomska i fiziološka obilježja (primjerice: brahiocefalični sindrom) te mehanizme termoregulacije različitih pasmina pasa.Kroz učenje temeljeno na radu u/na specijaliziranim prostorima ustanove i/ili kod poslodavca s kojim ustanova ima potpisan ugovor o poslovnoj suradnji uz nadzor mentora polaznici analiziraju anatomiju tijela, šape i građu mišića, građu kože, strukturu zuba i čeljusti.  |
| **Nastavne cjeline/teme** | 1. Habitus i građa mišićnog sustava pojedinih pasmina pasa
2. Anatomija šape
3. Građa kože i dlake
4. Mehanizmi termoregulacije
5. Utjecaj enzima i hormona na kvalitetu dlačnog pokrova
6. Anatomska struktura zubi i čeljusti
7. Mehanika žvakanja
 |
| **Načini i primjer vrednovanja skupa ishoda učenja** |
| U školski praktikum i/ili salon za njegu pasa dolazi vlasnik sa psom. Za odabranu pasminu potrebno je utvrditi anatomske karakteristike opisati tjelesnu građu te povezati raspored i veličinu mišića s obzirom na proporciju tijela te funkcije koštanog sustava i kožnog pokrova u odnosu na spol i aktivnost pasmine. Ocijeniti anatomsku strukturu zuba i mehaniku žvakanja. Protumačiti posebnosti termoregulacije pasmine, ulogu enzima i hormona na kvalitetu dlačnog pokrova te karakterističnosti anatomije šape dotične pasmine. Procijeniti stanje kožnog pokrova psa.Vrednovanje se provodi na temelju unaprijed definiranih kriterija (analitičke i holističke rubrike). |
| **Prilagodba iskustava učenja za polaznike/osobe s invaliditetom** |
| / |

|  |  |
| --- | --- |
| **NAZIV MODULA** | **TEHNIKE PRISTUPA I OBUZDAVANJA KUĆNIH LJUBUIMACA** |
| **Šifra modula** |  |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/7919>* za realizaciju UTR-u – najmanje razina 4.2. HKO-a: veterinarski tehničar / veterinarska tehničarka.s minimalnim radnim iskustvom od tri godina na poslovima veterinarskog tehničara
 |
| **Obujam modula (CSVET)** | **2 CSVET** |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 30% (15 sati) | 60% (30 sati) | 10% (5 sati) |
| **Status modula****(obvezni/izborni)** | obvezni |
| **Cilj (opis) modula**  | Cilj modula je stjecanje osnovnih znanja i vještina potrebnih za provođenje zaštite na radu sa životinjama i tehnika pristupa i obuzdavanja pasa. Polaznici će samostalno izvoditi postupke pristupa i obuzdavanja pasa po pravilima struke i na siguran način sukladno higijenskim, kozmetičkim i drugim potrebama životinje.  |
| **Ključni pojmovi** | *Ponašanje i narav pasa, vrpca, brnjica, transporter, brunda, pristup i obuzdavanje, uređivanje kanđi, razvrstavanje otpada.* |
| **Oblici učenja temeljenog na radu** | Učenje temeljeno na radu provodi se kroz dva oblika:* integrirano u mikrokvalifikaciju kroz rad u stvarnim radnim situacijama i rješavanju problema u školskim specijaliziranim prostorima (simuliranim uvjetima)
* učenje na radnome mjestu (u salonima za šišanje pasa), kod poslodavaca s kojim ustanova ima potpisan o poslovnoj suradnji gdje polaznici sudjeluju u radnom procesu u kontroliranim uvjetima uz mentora.
 |
| **Literatura i specifična nastavna sredstva potrebna za realizaciju modula** | * Zakon o zaštiti na radu, NN 71/14, 118/14, 154/14 , 94/18, 96/18
* Pravilnik o zaštiti na radu za mjesta rada NN 105/2020.
* Žuškin, E.; Turk, R.
* Prva pomoć na radnom mjestu. Alfej. Zagreb. 2008.
* Baraba, G. Zaštita od požara: priručnik za osposobljavanje zaposlenih i pučanstva za provedbu preventivnih mjera zaštite od požara. Zagreb. Zavod za istraživanje i razvoj sigurnosti. 2015.
* Željko Pavičić, Mario Ostović: Dobrobit Životinja, Zagreb, 2019., Naklad Slap
* Papović R., Šapkarev J.,: Animalna ekologija, Beograd, 1990. Naučna knjiga
* RAMADAN, P (1998): Interna klinička propedeutika domaćih životinja, Zagreb, Veterinarski fakultet
* Priručnik Pepas za izvođenje Praktične nastave, 2017., Veterinarska škola
* Zakon o otpadu (NN 178/04, 111/06, 60/08, 87/09)
* Pravilnik o vrstama otpada (NN 27/96)
* Pravilnik o gospodarenju otpadom (NN 23/07, 111/07)
 |

|  |  |
| --- | --- |
| **Skup ishoda učenja iz SK-a, obujam:** | **Tehnike pristupa i obuzdavanja pasa, mačaka i drugih kućnih ljubimaca, 2 CSVET** |
| **Ishodi učenja** |
| Identificirati tehnike pristupa i obuzdavanja pasa različite naravi |
| Primijeniti način obuzdavanja pasa za i tijekom kupanja sukladno veličini |
| Organizirati metode pristupa i obuzdavanja mačaka |
| Predvidjeti načine pristupa mačkama sukladno potrebi za kozmetičkim tretmanom |
| Usporediti tehnike obuzdavanja pasa i mačaka za uređivanje noktiju |
| Prezentirati tehnike obuzdavanja drugih vrsta kućnih ljubimaca |
| **Dominantan nastavni sustav i opis načina ostvarivanja SIU** |
| Ishodi učenja unutar ovog skupa ostvaruju se kroz učenje temeljeno na radu uz nadzor mentora u stvarnim i/ili simuliranim uvjetima. Polaznici demonstriraju postupke obuzdavanja i smirivanja preplašenih i agresivnih pasa u svrhu kupanja i uljepšavanja po pravilima struke u skladu s dobrobiti životinje. Tome prethodi vođeni proces učenja i poučavanja u kojem se kao dominantni nastavni sustav primjenjuje heuristička nastava. Polaznike se navodi na samostalno otkrivanje očekivanih tvrdnji i pravila pomoću prikladnih pitanja koja vode do rješenja. Preporučeni oblici rada su rad u paru i u skupinama. Vrednovanje i samovrednovanje provodi se po unaprijed definiranim kriterijima. |
| **Nastavne cjeline/teme** | 1. Tehnike pristupa pojedinih pasminama pasa
2. Tehnike obuzdavanja životinja različite ćudi
3. Tehnike pristupa i obuzdavanja pri šišanju pasa
 |
| **Načini i primjer vrednovanja skupa ishoda učenja** |
| Problemski zadatak:Demonstrirati postupke obuzdavanja i smirivanja različitih pasmina pasa zaprimljenih u salonu za šišanje pasa na tretman kupanja:* preplašenog dalmatinera
* agresivnog rotvajlera,
* nervoznog njemačkog špica
* nesuradljivog zlatnog retrivera

u skladu s doobi, veličinom i habitusom prema pravilima struke na siguran način.U partnerskoj organizaciji polaznici aktivno sudjeluju u radnom procesu uz mentorstvo te sudjelujuu u obuzdavanju zaprimljenih životinja uz nadzor. Vrednuje se prema unaprijed utvrđenim kriterijima kroz holističke i analitičke rubrike.  |
| **Prilagodba iskustava učenja za polaznike/osobe s invaliditetom** |
| / |

|  |  |
| --- | --- |
| **NAZIV MODULA** | **KOZMETIKA PASA** |
| **Šifra modula** |  |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/7924>- za realizaciju UTR-u – najmanje razina 4.2. HKO-a: veterinarski tehničar / veterinarska tehničarka.s minimalnim radnim iskustvom od tri godina na poslovima stiliziranja i uređivanja pasa |
| **Obujam modula (CSVET)** | **4** |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 35% (35 sati) | 30% (30 sati) | 5% (5sati) |
| **Status modula****(obvezni/izborni)** | obvezni |
| **Cilj (opis) modula**  | Cilj modula je stjecanje osnovnih znanja i vještina potrebnih za obavljanje poslova stiliziranja, uređivanja,i kozmetike pasa. Polaznici će samostalno osmišljavati stiliziranje različitih pasmina pasa prateći najnovije standarde i trendove, primijeniti će protokole mjera za sprječavanje širenja i suzbijanja zaraznih bolesti na radnom mjestu, provesti završno uređivanje različitih pasmina pasa te izvesti postupke uređivanja i stiliziranja uz adekvatne kozmetičke preparate poštujući postupke i načine propisanog skladištenja. |
| **Ključni pojmovi** | *pribor i oprema za uređivanje i stiliziranje, kozmetički preparati, kade, kavezi, stolovi, ležajevi, natjecanje prema kinološkom standardu, izložbeni stilovi frizura prema kinološkom standardu, protokoli za sprečavanje širenja i suzbijanja zaraznih bolesti, skladištenje, kupanje, šamponiranje, feniranje, parfemi, završno uređivanje,tehnike trimanja i šišanja* |
| **Oblici učenja temeljenog na radu** | Učenje temeljeno na radu provodi se kroz dva oblika:* integrirano u mikrokvalifikaciju kroz rad u stvarnim radnim situacijama i rješavanju problema u školskim specijaliziranim prostorima (simuliranim uvjetima)
* učenje na radnome mjestu (u salonima za šišanje pasa), kod poslodavaca s kojim ustanova ima potpisan o poslovnoj suradnji gdje polaznici sudjeluju u radnom procesu u kontroliranim uvjetima uz mentora.
 |
| **Literatura i specifična nastavna sredstva potrebna za realizaciju modula** | * Vlasta Herak Perković: Kućni ljubimci knjiga 1, Zagreb, 2022., Medicinska naklada
* Dog Grooming for Dummies by Bonham, Margaret H. Paperback
* Sam Kohl: The All Breed Dog Grooming Guide
* <https://www.youtube.com/watch?v=AC2w4Q-7jqs>
* <https://www.youtube.com/watch?v=L4gSiDzyoXs>
* <https://www.youtube.com/watch?v=wI9xARUzo1E>
 |

|  |  |
| --- | --- |
| **Skup ishoda učenja iz SK-a, obujam:** | **Uređivanje i stiliziranje različitih pasmina pasa, 4 CSVET** |
| **Ishodi učenja** |
| Proučiti najnovije kinološke standarde stiliziranja različite pasmine pasa i karakteristike različitih tipova dlake |
| Kategorizirati pribor i opremu za uređivanje kože i kožnih derivata pasa |
| Primijeniti odgovarajuće kozmetičke preparate, kaveze, ležajeve, kade i stolove sukladno kozmetičkim i higijenskim potrebama pasa po pravilima struke |
| Koristiti pribor i opreme za njegu i uređivanje pasa na siguran način |
| Primijeniti protokole mjera za sprečavanje širenja i suzbijanja zaraznih bolesti na radnom mjestu |
| Izvesti postupke i načine propisnog skladištenje pribora i opreme |
| Izvesti postupak pripreme te kupanje, šamponiranje i feniranja pasa prema protokolu uz procjenu upotrebe parfema za osvježavanje dlake i uklanjanje neugodnih mirisa |
| Provesti tehnike trimanja, šišanja i uređivanja pasa prema kinološkom standardu i želji vlasnika u skladu s protokolom i pravilima struke |
| Izvesti postupke uređivanja pasa s obzirom na specifičnosti izložbenih stilova frizura prema kinološkom standardu pasmine uz korištenje opreme i preparata po pravilima struke |
| Provesti završno uređivanje različitih pasmina pasa pred samo natjecanje prema kinološkom standardu |
| **Dominantan nastavni sustav i opis načina ostvarivanja SIU** |
| Ishodi učenja unutar ovog skupa ostvaruju se kroz učenje temeljeno na radu uz nadzor mentora u stvarnim i/ili simuliranim uvjetima. Polaznici kroz radni projekt rješavaju konkretne radne zadatke u uređivanju i stiliziranju različitih pasmina pasa. Provode postupke odabira pribora i opreme za uređivanje kože i kožnih derivata, koriste pribor i opremu primijenjuju odgovarajuće postupke trimanja, šišanja i uređivanja pasa prema kiniloškom standardu. Preporučeni socijalni oblici rada su samostalan rad i rad u paru. Provode se postupci vrednovanja i samovrednovanja po jasno definiranim kriterijima. |
| **Nastavne cjeline/teme** | 1. Pribor i opremu za uređivanje kože i kožnih derivata pasa (kategorizacija pribora i opreme

te način i postupci korištenja).1. Karakteristike različitih tipova dlake
2. Kinološki standardi u stiliziranju različitih pasmina pasa
3. Priprema pasmina pasa za natjecanja
4. Specifičnosti tehnika trimanja i šišanja pojedinih pasmina
5. Uređivanje pasa prema kinološkom standardu
 |
| **Načini i primjer vrednovanja skupa ishoda učenja** |
| U strukovnom kabinetu i/ili salonu za uređivanje pasa prezentirati nakon istraživanja služeći se recentnim izvorima tehnike uredivanja, standarde pasa i karakteristike različitih tipova dlake kao i odgovarajućih kaveze, ležajeve i kade za različite pasmine pasa i dobne kategorija te mjere mehaničke, tekuće, završne i profilaktičke dezinfekcije.U salon za šišanje pasa dołazi vlasnik sa psom čistokrvne pasmine kojeg želi urediti za izložbu. Provesti postupke pranja, sušenja, trimanja/šišanja u składu s kinološkim standardima za pasminu te izvesti postupke završne dezinfekcije. |
| **Prilagodba iskustava učenja za polaznike/osobe s invaliditetom** |
| (Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo) |

|  |
| --- |
| **\*Napomena:***Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.* |

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |